Bojxona yuk deklaratsiyasini to‘ldirish tartibi to‘g‘risidagi yo‘riqnomaga o‘zgartirish va qo‘shimchalar kiritish haqida

O‘zbekiston Respublikasining Bojxona kodeksi va O‘zbekiston Respublikasi Prezidentining 2021-yil 10-sentabrdagi PF-6310-son “Bojxona tartib-taomillarini soddalashtirish va davlat bojxona xizmati organlari tashkiliy tuzilmasini yanada takomillashtirish to‘g‘risida”gi Farmoniga muvofiq O‘zbekiston Respublikasi Davlat bojxona qo‘mitasi qaror qiladi:
 1. O‘zbekiston Respublikasi Davlat bojxona qo‘mitasining 2016-yil 29-fevraldagi 01-02/15-07-son qarori (ro‘yxat raqami 2773, 2016-yil 6-aprel) (O‘zbekiston Respublikasi qonun hujjatlari to‘plami, 2016-y., 14-son, 133-modda) bilan tasdiqlangan Bojxona yuk deklaratsiyasini to‘ldirish tartibi to‘g‘risidagi yo‘riqnomaga ilovaga muvofiq o‘zgartirish va qo‘shimchalar kiritilsin.
 2. Mazkur qaror rasmiy e’lon qilingan kundan kuchga kiradi.
 1. 12-bandning birinchi, ikkinchi va to‘rtinchi xatboshilaridagi “mansabdor shaxsi” degan so‘zlar “xodimi” degan so‘zlar bilan almashtirilsin.
 2. 16-bandning ikkinchi xatboshisi quyidagi tahrirda bayon etilsin:
 “O‘zbekiston Respublikasining xalqaro shartnomalariga muvofiq BYuD qog‘ozga chop etilganda bojxona organining vakolatli xodimi elektron BYuDdagi ma’lumotlar aks ettirilgan har bir varaqqa tegishli shtamp qo‘yadi, uni o‘z imzosi va shaxsiy raqamli muhri (agar bojxona organi xodimiga shaxsiy raqamli muhr biriktirilmagan bo‘lsa, bojxona organining muhri) bilan tasdiqlaydi, qog‘ozning yuqori o‘ng burchagini esa “Nusxa” yozuvi bilan belgilaydi.”.
 3. 22-bandning 5-kichik bandi ikkinchi xatboshisi quyidagi tahrirda bayon etilsin:
 “Grafada mazkur Yo‘riqnomaning 4-ilovasida keltirilgan Bojxona postlari tasniflagichiga muvofiq BYuD taqdim etiladigan bojxona postining beshta raqamli kodi ko‘rsatiladi;”.
 4. 25-bandning 5-kichik bandi ikkinchi xatboshisi quyidagi tahrirda bayon etilsin:
 “Grafada Bojxona postlari tasniflagichiga muvofiq BYuD taqdim etiladigan bojxona postining beshta raqamli kodi ko‘rsatiladi;”.
 5. 28-bandning 2-kichik bandi uchinchi xatboshisi quyidagi tahrirda bayon etilsin:
 “1 — tashqi savdo kontraktining (shartnomasining, kelishuvining) Tashqi savdo operatsiyalari yagona elektron axborot tizimidagi identifikatsiya raqami (bundan olib chiqilayotgan tovarlar tashqi savdo kontrakti (shartnomasi, kelishuvi) ijrosiga bog‘liq bo‘lmagan hollar mustasno);”.
 6. 43-band “8,” raqamidan keyin “9, 11,” raqamlari bilan to‘ldirilsin.
 7. 45-bandda:
 a) birinchi xatboshi quyidagi tahrirda bayon etilsin:
 “45. BYuDning 9, 11, 44, 45, 46, 49, 50 va “S” grafalarini to‘ldirilishi quyidagi o‘ziga xos xususiyatlarga ega:”;
 b) 1-kichik band quyidagi tahrirda bayon etilsin:
 “1) 9-grafa. “Moliyaviy tartibga solish uchun javobgar shaxs”.
 Grafada tashqi savdo kontrakti (shartnomasi, kelishuvi)ni tuzgan va ushbu kontrakt (shartnoma, kelishuv) bo‘yicha hisob-kitoblarni amalga oshirish uchun javobgar bo‘lgan yuridik yoki jismoniy shaxs to‘g‘risidagi ma’lumotlar ko‘rsatiladi. Grafa mazkur Yo‘riqnomaning 25-bandida belgilangan tartib asosida to‘ldiriladi.
 Tovarlar Olib kirish kontrakti asosida olib kirilmagan hollarda grafani to‘ldirish talab etilmaydi;”;
 v) quyidagi mazmundagi 11, 12-kichik bandlar bilan to‘ldirilsin:
 “11) 11-grafa. “Savdo qilinayotgan mamlakat”.
 Grafaning chap bo‘lmasida savdo qilinayotgan mamlakatning Dunyo mamlakatlari tasniflagichiga muvofiq raqamli kodi ko‘rsatiladi.
 BYuDning 9-grafasida ko‘rsatilgan shaxs bilan tashqi savdo kontraktini (shartnomasini, kelishuvini) tuzgan shaxs ro‘yxatga olingan yoki doimiy yashaydigan, mazkur kontraktga (shartnomaga, kelishuvga) muvofiq tovarlar O‘zbekiston Respublikasi bojxona chegarasi orqali olib o‘tilayotgan yoki uning ijrosi yuzasidan tovarlarning bojxona rejimi o‘zgartirilayotgan mamlakat savdo qilinayotgan mamlakat hisoblanadi.
 Mamlakat yoki hudud Yuridik va jismoniy shaxslar tomonidan valyuta operatsiyalari amalga oshirilishining asoslanganligi yuzasidan monitoring olib borish tartibi to‘g‘risidagi nizomning (ro‘yxat raqami 2467, 2013-yil 12-iyun) 1-ilovasida keltirilgan Imtiyozli soliq rejimi beriladigan va (yoki) moliyaviy operatsiyalar amalga oshirilganda oshkor etish va axborot berish nazarda tutilmaydigan davlat va hududlar (offshor hududlar) ro‘yxatga kiritilgan bo‘lsa, grafaning o‘ng bo‘lmasida “1” kodi ko‘rsatiladi. Agar mamlakat yoki hudud mazkur xatboshida nazarda tutilgan Ro‘yxatga kiritilgan bo‘lmasa, grafaning o‘ng bo‘lmasida “2” kodi ko‘rsatiladi.
 Tovarlar Olib kirish kontrakti asosida olib kirilmagan hollarda grafani to‘ldirish talab etilmaydi;
 12) 44-grafa. “Qo‘shimcha ma’lumotlar/taqdim etilayotgan hujjatlar”.
 Grafa tovarlarni olib chiqishda mazkur Yo‘riqnomaning 22-bandida, olib kirishda — 25-bandida belgilangan tartibda to‘ldiriladi.
 Grafada quyidagilar ko‘rsatiladi (ma’lumotlarning har biri yangi satrdan boshlanadi):
 tovarning kuzatuv hujjatlarining raqamlari (ro‘yxat raqamlari);
 tovarlarni bojxona omboriga joylashtirayotgan shaxs bilan bojxona ombori egasi o‘rtasidagi bitim raqami va sanasi;
 bojxona rasmiylashtiruvi uchun zarur bo‘lgan boshqa hujjatlar va ma’lumotlar (bojxona to‘g‘risidagi qonun hujjatlari buzilganligi to‘g‘risidagi bayonnomalar, tovarlarni bojxona ombori maqomiga ega bo‘lmagan binolar va (yoki) ochiq maydonlarga joylashtirilganda vakolatli shaxsning arizasi va bojxona to‘lovlari to‘lanishi ta’minlanishini tasdiqlovchi hujjat nomi, raqami, sanasi, summasi va qonunchilik hujjatlarida nazarda tutilgan boshqa hujjatlar);
 905 tartib raqami ostida tovarni bojxona ombori bojxona rejimi ostida saqlanishi sabablariga oid quyidagi kodlardan biri ko‘rsatiladi:
 “001” — agar tovarning saqlanish sababi tegishli sertifikat olish bilan bog‘liq bo‘lsa;
 “002” — agar tovarning saqlanish sababi tegishli ruxsatnoma va litsenziya olish bilan bog‘liq bo‘lsa;
 “003” — agar tovarning saqlanish sababi bojxona to‘lovlari bo‘yicha imtiyoz olish bilan bog‘liq bo‘lsa;
 “004” — agar tovarning saqlanish sababi tegishli shartnoma bilan bog‘liq bo‘lsa;
 “005” — agar tovarning saqlanish sababi moliyaviy mablag‘ yo‘qligi bilan bog‘liq bo‘lsa;
 “006” — agar tovarning saqlanish sababi keyinchalik tovarni O‘zbekiston Respublikasi hududidan qaytarib olib chiqib ketilishi kutilayotganligi bilan bog‘liq bo‘lsa;
 “007” — agar tovarning saqlanish sababi tovarni boshqa shaxsga o‘tkazilishi kutilayotganligi bilan bog‘liq bo‘lsa;
 “008” — agar tovarning saqlanish sababi tovarga nisbatan taqiq qo‘yilganligi bilan bog‘liq bo‘lsa;”;
 g) 6-kichik band quyidagi tahrirda bayon etilsin:
 “6) “S” grafa.
 Grafada quyidagilar ko‘rsatiladi:
 tovarlar Olib kirish kontrakti asosida olib kirilganda, 1 raqami ostida tashqi savdo kontraktining (shartnomasining, kelishuvining) Tashqi savdo operatsiyalari yagona elektron axborot tizimidagi identifikatsiya raqami;
 2 raqami ostida tovarlar O‘zbekiston Respublikasi hududiga olib kirilgan sana ko‘rsatiladi. Olib kirilgan sana O‘zbekiston Respublikasi chegarasidan o‘tish punktidagi chegara bojxona postida tovarning kuzatuv hujjatlariga qo‘yiladigan shtamp sanasi bo‘yicha aniqlanadi.”.
 8. 88-bandning 5-kichik bandi ikkinchi xatboshisi quyidagi tahrirda bayon etilsin:
 “Grafada Bojxona postlari tasniflagichiga muvofiq BYuD taqdim etiladigan bojxona postining beshta raqamli kodi ko‘rsatiladi;”.
 9. 90-bandda:
 a) birinchi xatboshi quyidagi tahrirda bayon etilsin:
 “90. Bojxona organi tomonidan grafalarning to‘ldirilishi:”;
 b) 6-kichik bandda:
 ikkinchi xatboshi quyidagi tahrirda bayon etilsin:
 “Elektron BYuDda mazkur grafada bojxona organi tomonidan ushbu BYuDda bayon etilgan tovarlarga nisbatan qabul qilingan qaror haqidagi bojxona organi belgilari (yozuvlari) ko‘rsatiladi. Bojxona organi belgilari (yozuvlari) bojxona organi xodimining ERIsi bilan tasdiqlanadi, bundan avtomatlashtirilgan tarzda rasmiylashtirilgan BYuDlar mustasno.”;
 uchinchi xatboshidagi “mansabdor shaxsining” degan so‘zlar “xodimining” degan so‘z bilan almashtirilsin;
 10. 91-band quyidagi tahrirda bayon etilsin:
 “91. Qog‘oz shakldagi BYuD orqali tovarlarni vaqtinchalik olib kirish yoki vaqtinchalik olib chiqish bojxona rejimlariga deklaratsiyalashda bojxona organi xodimi tomonidan, BYuDning 1 va 3-nusxalaridagi “S” grafasi quyida keltirilgan tartibda to‘ldiriladi:
 “S” grafaning 3-bandida — vaqtinchalik olib kirish muddatlari uzaytirilganda “20__” “____” “____” gacha uzaytirildi” yozuvi qayd etiladi.”.
 11. 92-bandning yettinchi xatboshisidagi “mansabdor shaxsining” degan so‘zlar “xodimining” degan so‘z bilan almashtirilsin.
 12. 4-ilova mazkur o‘zgartirish va qo‘shimchalarning ilovasiga muvofiq tahrirda bayon etilsin.
 13. 12-ilovada:
 a) quyidagi mazmundagi 3810 — 3817-pozitsiyalar bilan to‘ldirilsin:
 b) quyidagi mazmundagi 6914 — 6917-pozitsiyalar bilan to‘ldirilsin:
 14. Mazkur o‘zgartirish va qo‘shimchalar O‘zbekiston Respublikasi Savdo-sanoat palatasi bilan kelishilgan.